Կարեն Հակոբի Գրիգորյան

Կարեն Հակոբի Գրիգորյան (), հայ շախմատիստ, գրոսմայստեր (2013): Հայաստանի 2015 թվականի չեմպիոն, Հայաստանի հավաքականի կազմում Եվրոպայի թիմային առաջնության փոխչեմպիոն (2015)։

Մասնակցությունը մրցաշարերին 
Մի քանի անգամ Հայաստանը ներկայացրել է տարբեր տարիքային խմբերի աշխարհի ու Եվրոպայի պատանեկան առաջնություններում։ Եվրոպայի պատանեկան առաջնությունների եռակի մրցանակակիր է.
արծաթե մեդալ` 2010, Բաթում, Վրաստան, մինչև 16 տարեկաններ
բրոնզե մեդալ՝ 2007, Շիբենիկ, Խորվաթիա, մինչև 12 տարեկաններ
բրոնզե մեդալ՝ 2008, Հերցեգ Նովի, Չեռնոգորիա, մինչև 14 տարեկաններ

Մինչև 16 տարեկանների օլիմպիադաների քառակի մեդալակիր.
թիմային և անհատական (1-ին խաղատախտակ) ոսկե մեդալներ՝ 2010
թիմային արծաթե և անհատական (1-ին խաղատախտակ) ոսկե մեդալներ՝ 2011

2014 թվականին Լեհաստանի Կատովիցե քաղաքում դարձել է ուսանողների աշխարհի փոխչեմպիոն։

Մի քանի անգամ մրցանակային տեղեր է զբաղեցրել նաև մեծահասակների մրցաշարերում.
 2011, Կիրիշի, Ռուսաստան` 1-ին տեղ
 2012, Ալբենա, Բուլղարիա` բաժանել է 1-ին տեղը (Վլադիմիր Հակոբյանի, Տիգրան Լ. Պետրոսյանի, Տամիր Նաբատիի և Իվան Չեպարինովի հետ)
 2013, Երևան, Հայաստան (Անդրանիկ Մարգարյանի հուշամրցաշար)` բաժանել է 2-րդ տեղը (Մարտին Կրավցիվի հետ)
 2013, Սիտխես, Իսպանիա` 1-ին տեղ
 2013, Մարտունի, Հայաստան («Սևանա լիճ-2013» մրցաշար)` 1-ին տեղ
 2014, Ջերմուկ, Հայաստան (Կարեն Ասրյանի հուշամրցաշար)` 1-ին տեղ
 2014, Սանտ Մարտի, Իսպանիա` 1-ին տեղ
 2014, Բադալոնա, Իսպանիա` 1-ին տեղ
 2015, Մադրիդ, Իսպանիա, բաց մրցաշար (9-ից 8 միավոր)` 1-ին տեղ
 2016, Լորկա, Իսպանիա, բաց մրցաշար (9-ից 8 միավոր)` 1-ին տեղ
 2016, Ռոկետաս դե Մար, Իսպանիա, բաց մրցաշար (7½ 9-ից)` 1-ին տեղ
 2016, Լա Ռոդա, Իսպանիա, 43º Torneo Internacional de Ajedrez de La Roda մրցաշար (7½ 9-ից)` 1-ին տեղ
 2016, Մոստոլես, Իսպանիա, արագ շախմատի Ciudad de Móstoles մրցաշար (8 9-ից)՝ 1-ին տեղ
 2016, Սաբադել, Իսպանիա, բաց մրցաշար (7 9-ից)՝ 1-ին տեղ

2015 թվականի հունվարին, 9 հնարավորից վաստակելով 6 միավոր, դարձել է Հայաստանի չեմպիոն։ Այդ հաղթանակի շնորհիվ առաջին անգամ ընդգրկվել է Հայաստանի հավաքական, որի կազմում նույն թվականի նոյեմբերին մասնակցել է Իսլանդիայի մայրաքաղաք Ռեյկյավիկում Եվրոպայի թիմային առաջնությանը։ Որպես պահեստային խաղացող հայտավորված Կարենն անցկացրել է ընդամենը երեք պարտիա, որոնցից երկուսն ավարտել է ոչ-ոքի և կրել մեկ պարտություն։ Սակայն թիմային հաշվարկում հավաքականի մյուս անդամների հետ նա արժանացել է արծաթե մեդալի։

2023 թվականի հոկտեմբերին Կարեն Գրիգորյանը, 9 հնարավորից վաստակելով 7½ միավոր, դարձել է «Երևան օփեն 2023» 5-րդ միջազգային մրցաշարի հաղթող։ 

2020 թվականի փետրվարին հասել է իր անհատական վարկանիշի գագաթնակետին՝ 2654։

Կոչումներ 
 2007՝ վարպետության թեկնածու
2010՝ ՖԻԴԵ-ի վարպետ
2011՝ միջազգային վարպետ
2013՝ գրոսմայստեր

Վարկանիշի փոփոխության գրաֆիկ

Ծանոթագրություններ

Արտաքին հղումներ 
 Կարեն Գրիգորյանի անձնական քարտը ՖԻԴԵ-ի կայքում 
 Կարեն Գրիգորյանի պարտիաները 
 Կարեն Գրիգորյանի անձնական քարտը 365chess.com կայքում

Հայ շախմատիստներ
Հայ գրոսմայստերներ
Շախմատի Հայաստանի չեմպիոններ